Stutt málþing verður haldið í Þórbergssetri laugardaginn 23. nóvember og hefst kl 13:30 . Fjallað verður um rannsóknir sem unnið hefur verið að á liðnum árum í samstarfi við Þórbergssetur . Fornar sagnir um sjóróðra í Suðursveit hafa vakið forvitni vísindamanna og fundist hafa heimildir um tengingu Skriðuklausturs við Borgarhöfn í Suðursveit og ferðir vermanna yfir jökul fyrr á öldum . Steinunn Kristjánsdóttir fornleifafræðingur sendi enskt rannsóknarteymi í Kambstún í september í haust með jarðsjá til að reyna að finna minjar um vetursetu vermanna þar . Einnig hefur Skúli Gunnarsson forstöðumaður Skriðuklausturs unnið að rannsóknum á leiðinni úr Fljótsdal yfir jökul . Hann hefur m.a. starfað með skoskum háskóla og nýtt nýjustu tækni svo sem drónamyndatöku til að freista þess að finna göturnar við Hálsatind , sem sagt er frá í bók Guðmundar J Hoffell og voru þar vel sýnilegar um aldamótin 1900 . Hann hefur einnig verið í samstarfi við Jarðvísindastofnun varðandi stærð og legu Vatnajökuls á árunum 1000 - 1500 . Það verður því forvitnilegt að hlýða á fyrirlestur Skúla og hvers hann hefur orðið vísari í leit sinni um tengsl Skriðuklausturs við Suðursveit fyrr á öldum . Vísindamenn fortíðar voru gjarnan þeir sem byggðu þetta land á öldum áður , bændur sem þekktu vel umhverfi sitt og lásu af mikilli nákvæmni í landið , náttúrufar og breytingar á umhverfi . Snævarr Guðmundsson jöklafræðingur á Náttúrustofu Suðausturlands og Fjölnir Torfason á Hala hafa undanfarið leitað að vörðum jöklamælingamanna sem fóru ár hvert út á Breiðamerkursand á árunum 1932 og fram yfir 1950 og mældu hop Breiðamerkurjökuls . Snævarr mun á málþinginu segja frá þessari leit þeirra félaga á Sandinum og minnast þeirra manna er þarna lögðu vísindunum lið svo og sýna niðurstöður þeirra með nútíma tækni . Þessar rannsóknir birtast nú sem mikilvægar upplýsingar um hopun Breiðamerkurjökuls á tuttugustu öldinni . Þórbergssetur er staðsett í landnámi Hrollaugs Rögnvaldssonar og það má teljast merkilegt á heimsvísu að eiga skráða sögu fyrsta mannsins sem bjó í landi Breiðabólsstaðar og settist hér að fyrir meira en 1100 árum síðan . Sigríður Guðný Björgvinsdóttir rölti um hluta af landnámi Hrollaugs síðast liðið sumar og skráði niður örnefni og líklegar fornleifar og menningarminjar sem tengjast þessari 1100 ára búsetu á Breiðabólsstaðartorfunni . Hún ætlar að segja okkur frá þessari vinnu sinni sem að er reyndar ekki að fullu lokið , en gefur okkur samt hugmynd um hversu mikil auðlegð felst í staðbundinni þekkingu heimamanna , sem okkur ber sannarlega skylda til að varðveita sem hluta af sögu okkar sem þjóðar . Ragnhildur Jónsdóttir og Grétar Vilbergsson komu fyrr á þessu ári færandi hendi í Þórbergssetur , er þau komu með að gjöf gömul blöð Eystrahorns innbundin í fallegar bækur . Þar má finna margar skemmtilegar frásögur frá liðinni tíð . Í lok málþingsins verður gluggað í gömul blöð Eystrahorns og lesnar upp stuttar greinar sem varpa ljósi á mannlíf í Suðursveit fyrir ekki svo löngu síðan . Þannig er líf okkar orðið að sögu áður en við vitum af , hver mannsævi skammlifuð stund , hvert og eitt mörkum við okkar spor sem vonandi hverfa ekki öll í gleymskunnar dá í framtíðarlandinu , því þá um leið glötum við menningu okkar og sögu sem þjóðar . Allir eru velkomnir að koma og eyða dagstund í Þórbergssetri Þorbjörg Arnórsdóttir Áhugavert málþing í Þórbergssetri Hið árlega haustþing Þórbergsseturs verður haldið laugardaginn 23. nóvember og hefst klukkan 13:30 . Að þessu sinni verður fjallað um ýmis verkefni sem samstarfsstofnanir Þórbergsseturs hafa unnið að . Málþingið ber nafnið ,, Leitin að því liðna " . 13:30 - Setning : Þorbjörg Arnórsdóttir 13:45 - Úr Maríutungum í Kambtúnsbúðir - um ferðir milli Skriðuklausturs og Suðursveitar : Skúli Gunnarsson forstöðumaður Skriðuklaustri 14:15 - Gengið í slóð jöklamælingamanna - mælivörður á Breiðamerkursandi : Snævarr Guðmundsson jöklafræðingur 14:45 - Í landnámi Hrollaugs Rögnvaldssonar - fornleifaskráning í landi Breiðabólsstaðarbæja : Sigríður Guðný Björgvinsdóttir landfræðingur 15:15 - Stuttur upplestur , upprifjun frá liðinni tíð : Þorbjörg Arnórsdóttir 15:45 - Kaffiveitingar og umræður Góðir gestir Fyrir nokkrum dögum komu í heimsókn í Þórbergssetur hjónin Herdís P. Pálsdóttir og Bragi Bjarnason . Þau eru miklir velunnarar Þórbergsseturs og hafa fært safninu margar gjafir úr búi Margrétar og Þórbergs . Herdís er náfrænka Margrétar , afabarn Ásbjörns bróður Margrétar . Það var einstaklega ánægjulegt að fá þessar bækur hér í safn af frumútgáfum af verkum Þórbergs og færum við þeim hjónum kærar þakkir fyrir höfðinglega gjöf . Einnig komu þau með forláta útskorin kínverskan vasa og bætist þar í safn kínverskra muna sem hafa verið að berast á síðustu árum . Pappír , blek og pennar voru lífsnauðsynjar , sem ég gat aldrei án verið , eftir að móðir mín hafði gert það axarskaft að kenna mér að skrifa . En sá sem veitir því hlátur er mestur velgerðarmaður þess . Íslenskur aðall Hjónabandið er samábyrgð tveggja andlegra öreiga . Megnið af volæði veraldarinnar stafar af skorti á ímyndunarafli . Það sagði stundum á morgnana : ,, Nú er blessuð sólin komin upp . " Og ég held það hafi líka verið svolítill ásetningur í því um Guði þóknanlega breytni þann daginn . Mér þótti skemmtilegast að fara á skautum í rökkrum og tungsljósum . En ástæður mínar hafa meinað mér að fást við vísindastörf . Ég á oft erfitt að gera upp á milli hugmyndanna . Ég kalla það siðmenningu varanna . Eina stolt mitt er vizkan . Þetta er sjávahljóð sem berst frá hafinu . Það var komið nýtt haf á hverjum morgni á Breiðabólsstaðarbæjunum " ......... " Þegar mikið brim var , þá var sjávarhljóðið einn óslitinn niður , þungur , dimmur , djúpur , alvarlegur , og með margs konar tilbrigðum , og þegar mest gekk á , fannst manni hann vera líka undir jörðinni . Áttir og vegalengdir , það var það fyrsta sem ég man til að mig langaði að vita með vísindalegri nákvæmni . Gegnumsýrður af heilögum innblæstri sem blóðmörskeppur í blásteinslegi , titrandi af hamstola lyftingu , vaggandi af ómþýðum englaröddum , er til mín hljóma gegnum gengishrun og öreigahróp vorrar vesölu jarðar , tvíhendi ég pennastöngina þér til dýrðar , þér til eilífrar dýrðar og vegsömunar , sáluhjálpar og syndakvittunar , hvar af þú ljómar og forklárast eins og sólbakaður saltfiskur frammi fyrir lambsins stól . Íslenskur aðall Hefur nokkurn tíma verið uppi Íslendingur sem er eins eðlilegur í sér og ég Andlegi dauðinn hefst með værð , sívaxandi stemningasljóleik , hugsjónahruni og ást á sveitalífi . Hönnuður sýningar er Jón Þórisson . Textahöfundur sýningar er Jón Hjartarson leikari . Upplýsingar Í anddyri Þórbergsseturs er upplýsingamiðstöð þar sem starfsmenn Þórbergsseturs fræða gesti um starfsemi setursins , Þórberg Þórðarson og sögu Suðursveitar . Gestir í dag : ... 149 Gestir þennan mánuð : ... 1239 Gestir á þessu ári : ... 129143